cyanic-selkie/wikianc huggingface dataset:
Լեյլա Լոպես
Կենսագրություն
Մինչև ֆոտոմոդելի կարիերայով զբաղվելը՝ երիտասարդ աֆրիկուհին սովորել է Մեծ Բրիտանիայի իրավագիտական գործարար կառավարման համալսարանում ։ Լայն գործունեություն է ծավալել Աֆրիկայում ՄԻԱՎ և ՁԻԱՀ վեներական հիվանդությունների մասին մարդկանց տեղեկացնելու և վարակից պաշտպանվելու հետ կապված  ։
Կարիերա
2010 թվականի հոկտեմբերի 8-ին` Մեծ Բրիտանիայում բնակվելու ժամանակ, նա արժանանում է «Միսս Անգոլա ՄԹ» պատվավոր կոչմանը, որը իր ֆոտոմոդելի կարիերայի առաջին խոշոր նվաճումն էր։
Վերադառնալով հայրենիք՝ Անգոլա, Լեյլան Լուանդայում 2010 թվականի դեկտեմբերի 18-ին այլ 20 անգոլացի գեղեցկուհիների հետ մրցում է «Միսս Անգոլա 2010» տիտղոսին արժանանալու համար։ Հաղթելով մրցույթում, նա հնարավորություն է ստանում ներկայացնել իր երկիրը «Միսս տիեզերք 2011» գեղեցկության մրցույթում ։
Հաղթելով նախնական մրցութային փուլը, Լեյլան 2011 թվականին մեկնում է Բրազիլիայի Սան Պաուլո քաղաք։ Այնտեղ նրան հաջողվում է թագադրվել «Միսս տիեզերք» թագով և դառնալ աֆրիկացի առաջին հաղթողը ամենամյա այս մրցույթում ։
Թագադրվելուց հետո 2012 թվականի հոկտեմբերին Լեյլան մեկնում է Նիկարագուա` մասնակցելու «Նորաձևություն ժպիտի համար» մրցանակաբաշխությանը։ Մեկ տարի անգոլացի այս գեղեցկուհին անցկացնում է Միսս տիեզերքի համար նախատեսված դղյակում և կատարում բազում հետազոտություններ։
Ծանոթագրություններ
Կատեգորիա:Անգոլացի դերասանուհիներ Կատեգորիա:Մոդելներ
Լյուդվիգ Ավգուստ ֆոն Բենեդեկ
Կենսագրություն
Լյուդվիգ Ավգուստ ֆոն Բենեդեկը ծնվել է 1804 թվականի հուլիսի 14-ին Հունգարիայում՝ բժշկի ընտանիքում։ Սովորել է Վիներ Նոյշտադտի Թերեզական ռազմական ակադեմիայում և արդեն 1822 թվականին Ավստրիայում զինվորական ծառայության համար ստացել է ֆենդրիխի կոչում։ 1833 թվականին նշանակվել է շտաբի գլխավոր պետ, 1835 թվականին՝ դարձել է կապիտան, 1843-ին՝ լեյտենանտ, իսկ երեք տարի անց՝ գնդապետ։
1846 թվականին Ավստրիական կայսրության բանակային խմբերի շարքում մասնակցել է լեհական ապստամբության ճնշմանը, որից հետո վաստակել է Լեոպոլդի պատվո շքանշան։ 1847 թվականին նշանակվել է Իտալիա մեկնող հետևակային զորախմբի հրամանատար։
Պատերազմներն Իտալիայում
Իտալիա ներխուժման սկզբում՝ 1848 թվականին, նրա ղեկավարած հետևակային զորախումբը միացավ դաշնային մարշալ Յոզեֆ Ռադեցկու հիմնական բանակային կորպուսին։ Արշավանքի հաջողությանը նպաստելու համար Լյուդվիգ Ավգուստ ֆոն Բենդեկին տրվում է Մարիա Թերեզայի անվան շքանշան։
1849 թվականին նա աչքի ընկավ մարտի 21-ի Մորտարայի և մարտի 23-ի Նովարայի պաշարման ժամանակ։ Հենց այդ մարտում էլ Լյուդվիգտ ստացել է զորամիավորման հրամանատարի տիտղոս։ 1849 թվականի ապրիլի 3-ին Լյուդվիգը նշանակվել է իտալական երկրորդ բանակախմբի ղեկավար։
Նույն թվականին վերջինս մասնակցել է Հունգարական ապստամբության ճնշմանը։ Սակայն հայրենի երկրում վիրավորվել է և վերադարձել Իտալիա։ 1852 թվականին ստանում է դաշնային մարշալ-լեյտենանտի կոչում։ 1857 թվականին մասնակցել է Ֆրանսիայի և Սարդինիայի դեմ պատերազմներին։ Այդ տարում նրա ղեկավարած բանակային զորախումբը գերազանցությամբ կռվում է Սոլֆերինոյում, ետ մղում թշնամուն Սան Մարտինոյին, սակայն վերջում պատերազմն անհաջող է դառնում ավստրիացիների համար։ Չնայած ձախողած պատերազմական գործողություններին և Պրուսիայի հաղթանակին՝ Լյուդվիգ Ավգուստ ֆոն Բենեդեկը ստանում է Մարիա Թերեզայի երկրորդ կարգի չքանշան և սպարապետական խաչ։ 1859 թվականին նա դառնում է ֆելդցոյգմաստեր։ Այդ տարիներին կայսերական շատ քաղաքներ, այդ թվում և Վիեննան, նրան դարձրեցին պատվավոր քաղաքացի։
Պատերազմի ավարտից հետո՝ 1860 թվականի հունվարի 30-ին, Լյուդվիգը նշանակվում է Ավստրիական կայսրության գլխավոր շտաբի պետ, 1860 թվականին՝ հունգարական կայազորի գլխավոր հրամանատար։
Պատերազմ Պրուսիայի դեմ
Ավստրո-պրուսիական պատերազմի սկզբում արդեն Լյուդվիգ Ավգուստ ֆոն Բենեդեկը մեծ հեղինակություն էր վայելում Ավստրիական կայսրությունում և այդ իսկ պատճառով վերջինս նշանակվեց Հյուսիսային Բոհեմիայի (չեխական) ռազմաճակատի հրամանատար։ Ըստ նրա՝ ավստրիական բանակը պատրաստ չէր նման լուրջ մրցակիցների դեմ մղվող պատերազմին։ Պատերազմի ընթացքում անգամ նա բազմիցս խնդրագրեր է հղել Ավստրիայի կայսր Ֆրանց Յոզեֆ I-ին, որտեղ երկրի առաջնորդին հորդորել է դադարեցնել պատերազմական գործողությունները և զինադադարի պայմանագիր կնքել։
1866 թվականի հուլիսի 3-ին Քյոնիգգրեցում տեղի է ունենում պատերազմի վճռական մարտը, որն ավարտվում է ավստրիական բանակի խայտառակ պարտությամբ։ Պարտությունից հետո Լյուդվիգն ազատվում է չեխական ռազմաճակատի հրամանատարի պաշտոնից։ Մահանում է 1881 թվականի ապրիլի 27-ին Գրացում։
Գրականություն
Կատեգորիա:Ավստրիացի ռազմական գործիչներ Կատեգորիա:19-րդ դարի ավստրիացիներ
Սյու Թաունսենդ
Կենսագրություն
Սյու Թաունսենդը ծնվել է 1946 թվականին Անգլիայում։ Ապագա գրողի ընտանիքը դասվում էր հասարակ մարդկանց շարքին. մայրը վագոնավար էր, իսկ հայրը՝ փոստատար։ Սյուն եղել է ընտանիքի հինգ աղջիկներից ավագը։ Նա յոթ տարեկանից սկսել է հաճախել Glen Hills Infants and Juniors School դպրոց, որը թողել է տասնհինգ տարեկանում, երբ տապալել է եզրափակիչ քննությունը։
Թաունսենդը փորձել է տարբեր մասնագիտություններ, ներառյալ՝ հավաքարարը և թերթ բաժանողը։ 18 տարեկանում ամուսնացել է։ Գրական կարիերայի երազանքները ստիպված է եղել հետաձգել։ Առաջին ամուսնուց ունեցել է երեք երեխա։ Ամուսնության փլուզումից հետո, երբ մնացել է մենակ, Թաունսենդը սկսել է հանդիպել թիավարման մարզիչ և ուղեկցորդ Քոլին Բրոդվեյի (Colin Broadway) հետ և շուտով ինքն էլ է դարձել թիավարման մարզիչ։ Քոլինը նրա չորրորդ երեխայի՝ Լիզայի հայրն է։ Հենց Քոլինին է Սյուն հայտնել գրականությունում իր երազանքների մասին ։
1978 թվականին նրան հաջողվել է համատեղել թիավարումը գրական գործունեության հետ։ Դեռ առաջին ամուսնության ընթացքում Թաունսենդը հետաքրքրված էր ընթերցարանությամբ, ուսումնասիրում էր գրականության պատմություն, ծանոթանում էր գրական ոճերի հետ։
Գրել է պիեսներ «Փյունիկ» (Phoenix Arts Centre) թատրոնի համար։
1981 թվականին իր առաջին պիեսի՝ «Բրյուհորանգ»-ի համար Թաունսենդը լոնդոնյան Thames Television հեռուստատեսության կողմից ստացել է մրցանակ ։ Տաս տարի անց նրան ներկայացրել են որպես անգլիական գրականության դասական։ Բացի «Ադրիան Մոուլի օրագրեր»-ից, գրել է մի քանի պիեսներ, վեպեր՝ «Մենք թագուհու հետ», «Քովենթրին վերածնվում է», «Երխա-ուրվականներ»։
1999 թվականին բժիշկները նրա մոտ ախտորոշել են շաքարային դիաբետ, որը հանգեցրել է տեսողության վատացմանը։ 2001 թվականին Թաունսենդը ընդհանրապես կուրացել է, բայց չի դադարել գրել։ Նա իր ամենամեծ ձեռքբերումը համարում է այն, որ «իր սեփական երեխաները վայելում են իր ներկայությունը և կարդում են գրքեր» ։
2014 թվականի ապրիլի 10-ին Սյու Թաունսենդը ինսուլտից վախճանվել է իր տանը։
Արտաքին հղումներ
Կատեգորիա:1946 ծնունդներ Կատեգորիա:Ապրիլի 10 մահեր Կատեգորիա:Ապրիլի 2 ծնունդներ Կատեգորիա:2014 մահեր Կատեգորիա:Բրիտանացի գրողներ Կատեգորիա:Բրիտանացի կին գրողներ Կատեգորիա:Անգլիացի մանկագիրներ Կատեգորիա:Անգլիացի դրամատուրգներ Կատեգորիա:Անգլիացի աթեիստներ Կատեգորիա:Բրիտանացի բանաստեղծուհիներ Կատեգորիա:20-րդ դարի անգլիացի վիպասաններ
Տուրկայի շրջան (Լվովի մարզ)
Տուրկայի շրջան (Турківський район), շրջան Ուկրաինայի Լվովի մարզում։
Ստեղծվել է 1939 թվականին։ Վարչական կենտրոնը՝ Տուրկա ։
Աշխարհագրություն
Շրջանի տարածքի մակերեսը կազմում է 1193 կմ²։
Բնակչություն
2001 թվականի մարդահամարի արդյունքներով շրջանում բնակվում էր 54906 մարդ։ Բնակչության խտությունը կազմում էր 46,02 մարդ/կմ²։
Արտաքին հղումներ
Կատեգորիա:Լվովի մարզ Կատեգորիա:Ուկրաինայի շրջաններ
Աքքարի շրջան
Աքքար (قضاء عكار), Լիբանանի 25 շրջաններից մեկը, որը մտնում է Հյուսիսային մարզի մեջ։ Վարչական կենտրոնն է Հալբա քաղաքը։ Շրջանի բնակչությունը 330 000 մարդ է, բնակչության խտությունը՝ 304 մարդ/կմ²։
Աշխարհագրություն
Շրջանը տեղակայված է Լիբանանի հյուիսիարևմտյան մասում՝ զբաղեցնելով 776 կմ² տարածք։ Արևելքի սահմանն է Հերմել շրջանը, հարավային սահմանը՝ Փոքր-Դանան, հարավ-արևմուտքում՝ Տրիպոլիի շրջանը, հյուսիսի և հյուսիսի-արևելքի սահմանը Սիրիան է։ Արևմուտքում ափերը ողողում է Միջերկրական ծովը։
Համայնքներ
Շրջանը բաժանվում է 90 համայնքների ։
Ծանոթագրություններ
Կատեգորիա:Լիբանանի շրջաններ Կատեգորիա:Հյուսիսային մարզ (Լիբանան)
Եվա (ֆիլմ, 2018)
«Եվա» (անգլերեն Eva), 2018 թվականի ֆրանսիական գեղարվեստական ֆիլմ։ Ռեժիսորը Բենուա Ժակոն է։ Ֆիլմը նկարահանվել է 1945 թվականի Ջեյմս Հադլեյ Չեյզի համանուն վեպի հիման վրա։ Համաշխարհային պրեմիերան կայացել է 2018 թվականի փետրվարի 21-ին, Ռուսաստանում՝ 2018 թվականի մարտի 8-ին։
Սյուժե
Բերթրանը (Գասպար Ուլել), երիտասարդ, բայց արդեն հայտնի և հարուստ գրող է։ Մի անգամ ուժեղ ձնամրրիկի ժամանակ նա մի տանիքի տակ է հայտնվում Եվա (Իզաբել Հյուպպեր) անունով գրավիչ և խորհրդավոր կնոջ հետ։ Հայտնվելով նրա հմայքի և գեղեցկության ազդեցության ներքո, երիտասարդը դառնում է հաղթող ճակատագրական կուրտիզանկայի դեմ և որոշում է վեպ գրել՝ հիմնված նրանց հարաբերությունների վրա։ Հերոսը մտածում է, որ գիրքը հաջողություն կգրանցի, եթե գրքի հետաքրքիր պատմությունն ավարտվի շոկային եզրափակմամբ։
Եվան սառն էր ու խնայող, և, թվում էր, խորը զգացմունքներ ունենալ չէր կարող։ Պատմության անհրաժեշտ ավարտը ստանալու համար Բերթրանն ամեն ինչի պատրաստ էր։ Ներքաշվելով վտանգավոր խաղի մեջ, հերոսը խիզախում է կորցնել ոչ միայն համբավն ու գումարը, այլև աղջկան, ով իսկապես սիրում էր իրեն ։
Արտադրություն
Ֆիլմի նկարահանումները սկսվել են 2017 թվականի հունվարի 23-ին, ավարտվել՝ նույն թվականի մարտի 10-ին ։ Ֆիլմի տեսարանները նկարահանվել են Փարիզում, Լիոնում, Անսիում ։
Քննադատություն
Ֆիլմն արժանացել է բազմաթիվ բացասական կարծիքների, եզրափակելով բոլոր ժամանակների հարյուրավոր վատագույն ֆիլմերի շարքը ։ Film.ru կայքի կինոքննադատ Բորիս Իվանովը, ֆիլմը 10 հնարավոր բալլերից գնահատել է՝ 4: Տեսաբանն իր ցածր գնահատականը բացատրել է նրանով, որ չնայած Բենուա Ժակոյի ռեժիսորական մեծ փորձառությանը, նա չի կարողացել «Եվային դարձնել գրավիչ և հետաքրքիր կերպար»։ Բացի այդ, Բորիս Իվանովի կարծիքով ֆիլմում չկար «դրայվ, սյուժետային ինտրիգներ, փիլիսոփայական խորություն, զվարճալի երկրորդական հերոսներ, ցնցող պատկերներ կամ վտանգավոր գործողություններ»։ Կրիտիկը հավելում է, որ «որտեղ չկան հանելուկներ, չկան նաև ինտրիգներ» ։ Այլ կինոքննադատներ նույնպես անրադարձել են այս ֆիլմին։ Այսպես, օրինակ «25-րդ տեսարան» պորտալը կինոնկարը 5 բալլից գնահատել է երկուս ։ The Village կայքի գլխավոր խմբագիրը և ընդհանրապես ոչ ոք այս ֆիլմը խորհուրդ չի տալիս դիտել ։
Արտաքին հղումներ
Կատեգորիա:2018 ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիական դրամա ֆիլմեր Կատեգորիա:Բենուա Ժակոյի ֆիլմեր Կատեգորիա:Բելգիական դրամա ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Փարիզում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ֆրանսիական ֆիլմեր Կատեգորիա:Բրիտանական վեպերի էկրանավորումներ Կատեգորիա:2018 դրամա ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Ֆրանսիական ռոմանտիկ ֆիլմեր Կատեգորիա:Ֆիլմեր Փարիզի մասին Կատեգորիա:Ռիմեյք ֆիլմեր Կատեգորիա:EuropaCorp ֆիլմեր
Վերամարմնավորում (այլ կիրառումներ)
Ռեինկարնացիա, կենսաբանական մահից հետո հոգու նոր մարմին տեղափոխվելու կոնցեպտ։ Բառի հոմանիշներն են անցած կյանքեր և վերածնունդ (բուդհայական հասկացողությամբ)։
Ռեինկարնացիա կարող է նաև հետևյալ իմաստները ունենալ.
Էլվաշ
Էլվաշ (Elvas; []), քաղաք Պորտուգալիայում, համանուն մունիցիպալիտետի կենտրոնը։
Քաղաքի բնակչության թվաքանակը կազմում է 15,5 հազար մարդ, մունիցիպալիտետի բնակչությանը՝ 22,5 հազար մարդ։ Քաղաքը և մունիցիպալիտետը մտնում են տնտեսա-վիճակագրական Ալենտեժու տարածաշրջանի և Ալտու Ալենտեժու ենթաշրջանի մեջ։ Հին վարչական բաժանմամբ մտել է Ալտու Ալենտեժու նահանգի կազմի մեջ։
Դիրք
Էլվաշը գտնվում է Պորտալեգրի քաղաքից 59 կմ դեպի հարավ-արևելք։
Մունիցիպալիտետը սահմանակից է.
Պատմություն և ճարտարապետություն
Քաղաքը հիմնադրվել է 1229 թվականին։ Նոր ժամանակներում ամրացվել է ամրաշինական գիտության վերջին խոսքին համապատասխան (հոլանդական դպրոց) որպես կայազորային միջնաբերդ Իսպանիայի հետ սահմանի վրա ։
Քաղաքի կենտրոնում պահպանվել են բազմաթիվ զորանոցներ, ինչպես նաև մեծ ջրանցույց։ Օրինակելի է Էլվաշի բաստիոնային ամրաշինական համակարգը, որը 2012 թվականին հայտարարվել է ՅՈՒՆԵՍԿՕ-ի Համաշխարհային ժառանգության հուշարձան։
Բնիկներ
Անտոնիո Ալմեյդա Ֆիգուեյրա, պորտուգալացի ռազմական գործիչ, ֆիլհելեն, Հունաստանի 1821-1829 թվականների ազատագրական պատերզամի մասնակից։
Արտաքին հղումներ
Կատեգորիա:Պորտուգալիայի քաղաքներ Կատեգորիա:Համաշխարհային ժառանգության օբյեկտներ այբբենական կարգով
Ցրիչը
«Ցրիչը» (The Courier), Միացյալ Նահանգների և Մեծ Բրիտանիայի համատեղ արտադրության էքշն-թրիլեր Օլգա Կուրիլենկոյի, Գարի Օլդմենի, Դերմոտ Մալռունիի և Ուիլյամ Մոուզլիի մասնակցությամբ։
Սյուժե
Առաջին հայացքից նա (Օլգա Կուրիլենկո) պարզապես ցրիչ է սև մոտոցիկլետով, որը արագորեն ներխուժում է գիշերային Լոնդոն։ Բայց նույնիսկ հսկայական մեգապոլիսում գեղեցկուհուն հաջողվում է խույս տալ փողոցային տեսախցիկներից, և նրա անունը հնարավոր չէ գտնել տվյալների որևէ բազայում։ Նա, որ հանդուգն է և անորսալի, մարտահրավեր է նետում հզոր հանցավոր ղեկավարին (Գարի Օլդմեն)։ Եվ նա ավելի լավ չի իմանա, թե ով է իրականում այդ թխահերը։
Արտադրություն
2018 թվականի հոկտեմբերին հայտարարվել էր, որ ֆիլմում նկարահանվելու է Օլգա Կուրիլենկոն, ռեժիսորը լինելու է Զաքարի Ադլերը, սցենարիստներ՝ Ադլերը, Ջեյմս Էդվարդ Բարքերը, Էնդի Քոնուեյը և Նիքի Թեյթը։ Այդ ժամանակ էլ հայտարարվել են ֆիլմի պրոդյուսերների անունները՝ Մարկ Գոլդբերգը և Ջեյմս Էդվարդ Բարքեր (համապատասխանաբար Signature Films և Rollercoaster Angel Productions ընկերություններ) ։ 2019 թվականի հունվարին անձնակազմին է միացել Գարի Օլդմենը, փետրվարին՝ Դերմոտ Մալրունին, Ուիլյամ Մոուզլին, Ամիտ Շահը, Ալիսիա Ագնեսոնը և Քրեյգ Քոնուեյը ։
Նկարահանումներն սկսվել են 2019 թվականի փետրվարին ։
Թողարկում
Lionsgate ընկերությունը «Ցրիչը» ֆիլմը թողարկելու է Միացյալ Նահանգներում 2019 թվականի նոյեմբերի 22-ին։ Մեծ Բրիտանիայում այն ​​թողարկվելու է դեկտեմբերի 20-ին։
Մարկետինգ
Ֆիլմի տեղայնացված թրեյլերը համացանցում հրապարակվել է հոկտեմբերի 24-ին ։
Ծանոթագրություններ
Կատեգորիա:Ամերիկյան թրիլեր ֆիլմեր Կատեգորիա:2019 ֆիլմեր Կատեգորիա:Անգլերեն ֆիլմեր Կատեգորիա:Բրիտանական թրիլեր ֆիլմեր Կատեգորիա:Բրիտանական ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ամերիկյան ֆիլմեր Կատեգորիա:Lionsgate ֆիլմեր
Բալակլեյայի շրջան
Բալակլեյայի շրջան (Балаклійський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Բալակլեյա ։
Աշխարհագրություն
Շրջանի տարածքի մակերեսը կազմում է 1986,5 կմ²։
Բնակչություն
2012 թվականի մարդահամարի արդյունքներով շրջանում բնակվում էր 84332 մարդ։ Բնակչության խտությունը կազմում էր 42,45 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
NGC 9
Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։
Գալակտիկան հայտնաբերել է ռուս նշանավոր աստղագետ Օտտո Վիլհելմ ֆոն Շթրուվը։
Այն երկրից դիտվում է, որպես անփայլ և կլորավուն օբյեկտ։ Գալակտիկայի մակերեսը դիտարկելու համար անհրաժեշտ է կիրառել առնվազն 12 դյույմանոց աստղադիտակ։
Արտաքին հղումներ
Կատեգորիա:Նոր ընդհանուր կատալոգի օբյեկտներ Կատեգորիա:Պարուրաձև գալակտիկաներ Կատեգորիա:Պեգասի համաստեղության գալակտիկաներ
Հորիզոն դատարկության սահմանին
Սյուժե
Ապագայում մարդկությունը էներգիա ստանալու համար սպառում է բնական ռեսուրսները և տեղափոխվում տիեզերք։ Սակայն անհայտ պատճառով Երկրից դուրս քաղաքակրթությունը փլուզվեց և մարդիկ վերադարձան Երկիր՝ նորից բնակեցնելով Ճապոնիան։ Մարդկությունը, որպեսզի նորից յուրացներ տիեզերքը, պետք է սկզբից վերակենդանացներ պատմությունը և անցներ 10.000 տարվա հասարակության էվոլյուցիա։ 1413 թվականին «Կտակարանի դարաշրջանում» ճապոնական կղզին բաժանվել է տարբեր ազգերի կողմից մի քանի պետությունների, իսկ բնիկներից շատերը աքսորվել են։ Վեպի գործողությունները տեղի են ունեցել 1648 թվականին, Ճապոնիայի բնիկները ապրել են թռչող քաղաք-նավի՝ «Մուսասի» մեջ, որը հետապնդվում է «Կտակարանի միության» կողմից։ Նոր երկրները վերաստեղծում են մարդկային պատմությունը, բայց շշուկներ են տարածվում շուտով գալիք պատերազմի և աշխարհի վերջի մասին, դրանից որոշում է օգտվել Տորի Աոյը՝ Մուսասի Բարձրագույն ֆեդերացիայի գլխավորը և ուսանողական խորհրդի տնօրենը, որպեսզի իր աշակետներին վերադարձնի հայրենիք։ Վեպի համաձայն՝ ճապոնական կղզին բաժանվել է հետևյալ պետությունների՝ ըստ մշակութային և էթնիկ նշանների պատմական ճապոնական տոհմերի առաջնորդությամբ․ Կյոկուտո (極東, հեռավոր արևելք) Տոկայ և Կանտո տարածաշրջաններում Մացուդայրա տոհմի առաջնորդությամբ, Պ. Ա. Օդա (միջին արևելք) Կինկի և Տոկայ տարածաշրջաններում, Հեկսագոն Ֆրանչայզե (六護式仏蘭西, Էգուձագոն Ֆուրանսեձու, Ֆրանսիա) Տյուգոկու տարածաշրջանում Մորի տոհմի առաջնորդությամբ, Սրբազան Հռոմեական կայսրություն/Մ. Խ. Ռ. Ռ (神聖ローマ帝国 Սինսեյ Ռոմա Տեյկոկու) Կինկի տարածաշրջանում Հասիբա տոհմի առաջնորդությամբ, Անգլիա (英国, Ինգուրանդո, Անգլիա Ցուսումա տարածաշրջանում, Կ. Պ. Ա. Իտալիա (Իտալիա) Ներքին Ճապոնական ծովում Ակի տոհմի առաջնորդությամբ, Տրես Էսպանյա (三征西班牙, Տորեսու Էսուպանիա, Իսպանիա) Սիմոնոսեկի տարածաշրջանում Օուտի և Օտոմո տոհմերի առաջնորդությամբ, Ռուս սովետ (上越露西亜, Սուվիետո Ռուսի, ԽՍՀՄ) Խոկիրուկիդո տարածաշրջանում Ուեսուգի տոհմի առաջնորդությամբ, Ցին-Տակեդա (清武田, Սին-Տակեդա, Չինաստան) Կանտո տարածաշրջանում Տակեդա տոհմի առաջնորդությամբ, Աֆրիկա-Սյոկոկու (アフリカ諸国, Աֆրիկա Սյոկոկու, Աֆրիկա) Կյուսյու տարածաշրջանում Սիմաձու տոհմի առաջնորդությամբ և Հնդկաստան Սյոկոկու Ռենգո (印度諸国連合, Ինդո Սյոկոկու Ռենգո, Հնդկաստան) Տոկայ տարածաշրջանում և Կանտո տարածաշրջանում Գո-Խոձյո տոհմի առաջնորդությամբ։
Կերպարների ցուցակ
Տորի Աոյ (葵・トーリ), պատմության գլխավոր հերոս, Մուսասի Բարձրագույն ֆեդերացիայի գլխավոր և ուսանողական խորհրդի նախագահ։ Ուժեղ չէ, բայց շատ կենսուրախ է, լաց է եղել մի անգամ իր մանկության ընկերուհի՝ Հորիզոնի մահից հետո։ Չնայած նրան, որ նա սիրում է իրեն դնել զվարճախոսի տեղ, հարգված է։ Այն բանից հետո, երբ նա հռչակվեց Մուսասի փոխարքա, ստացավ իրավունք կառավարելու նավի ողջ էներգախնայողության քառորդ մասը և Ասամ Շրինի հետ պայմանագրի արդյունքում ստացավ յուրահատուկ ուժեր, որոնք թույլ են տալիս իրեն փոխանցել էնեգիան ընկերներին՝ տալով նրանց անվերջանալի ուժ կռվի ժամանակ։ Իր ընդունակությունը Տորին նաև օգտագործում է, որպեսզի ակտիվացնի «Օլոս Պֆոնոսը» և տիրի մեղսավոր զարդաքանդակի մահացու ուժին։ Սակայն Տորին պարտավոր է միշտ լինել երջանիկ և տխրությունը նրա սրտում կարող է առաջացնել բացասական հետևանքներ, ընդհուպ հասցնել մինչև մահվան։ Չնայած իր բնավորությանը՝ Տորին ներկայացնում է իրեն, որպես ընդունակ վարիչ, ընդունակ ընդունելու հանկարծակի որոշումներ ամենադժվար պահերին, ինչպես նաև լավ մասնագետ վեճերում։
P-01s (ピー・ゼロワンエス), պատմության գլխավոր հերոսուհի, անդրոիդ, ով առաջ աշխատում էր «Երկնագույն որոտ» հացատանը՝ ունենալով մեծ հայտնիություն Մուսասիի աշակերտների շրջանում։ Նա հայտնվեց հանկարծակի՝ գլխավոր իրադարձություններից մի տարի առաջ, և հացատան տերը նրան վերցրեց աշխատանքի։ P-01s-ը ոչինչ չի հիշում անցյալի իրադարձություններից։ Շատ արհամարհական և մարդախույս է, բայց ջանասիրությամբ աշխատում է հացատանը, նաև նրա պատճառով Տորին վերադառնում է հացատուն, որովհետև P-01s-ը նրան հիշեցնում էր մահացած ընկերուհուն՝ Հորիզոնին։ Ավելի ուշ նա իմանում է, որ նա հենց Հորիզոնն է, բայց նաև, ինչպես ռոբոտ իր մեջ պարունակում է իններորդ մեղսավոր զարդաքանդակը՝ Օլոս Պտոնոսը, որն առաջացնում է նախանձի զգացում։ Նրա զգացմունքները ամփոփված են մնացած ինը զարդաքանդակներում, որոնք Տորին խոստացել էր վերադարձնել նրան և այդպիսով գրավել աշխարհը։ Առաջին եթերաշրջանի վերջում, P-01s-ը վերադարձնում է իրեն տխրության զգացումը՝ տիրելով Տատիբանի մեղսավոր զարդաքանդակին՝ «Լուպե Կատակլիպսին», և լաց է եղել նրա ակտիվացման ժամանակ։ Տոմաս Շեքսպիրի զարդաքանդակը՝ Ասպիդա Ֆիրարգիան, ունենալուց հետո, վերադարձրեց իրեն փառասիրության զգացումը՝ ավելի ուշ խոստանալով կանգնեցնել աշխարհի վերջը և բարելավել Մուսասիի բնակիչների կյանքը։ P-01s-ը կրճատված ձևն է Պտոնոս-01s անվան։ Մասաձումի Հոնդա (本多・正純), ուսանողական խորհրդի փոխնախագահ։ Շատ լուրջ է, լավ լուծում է վեճերի խնդիրները և ցանկանում է դառնալ քաղաքական գործիչ։ Սակայն քաղաքական գործչի ուղղին փակ է կանանց համար և դրա պատճառով Մասաձումին ավելի վաղ փորձեց փոխել սեռը։ Բայց կանգ առավ, արդյունքում նա կորցրեց իր մեծ կուրծքը, դրա պատճառով Տորին նրա հասցեին կատակներ էր անում։ Նախկինում կրում էր տղամարդու հագուստ, բայց Իննոկենտիայի դասախոսությունից հետո սկսեց նորից կրել կանացի հագուստ։
Ֆուտայո Հոնդա (本多・二代), Միկավա հսկիչ ընկերության գլխավոր։ Մասաձումիի զարմուհին է և Տակադացու Հոնդի՝, Մացուդաիրի ասվածային չորս արքաներից մեկի աղջիկը։ Անցել է խիստ պարապմունքներ և դարձել է փորձառու կռվող, ունի բարոյական ինքնազգացման բարձր մակարդակ, սակայն քիչ բան գիտի շրջապատող աշխարհի մասին։ Շատ է ամաչում։ Իր վրա կրում է աստվածային «Տոնբոկիրի» զենք՝ փոխանցված մահացած հորից։ Աստծու հետ կապը, տվեց Ֆուտայոյին ավելի շատ արագություն, որը նա կարող է անվերջ բարձրացնել՝ օգտագործելով զենքը։ Կիմիի հետ մարտից հետո, ընդունվում է Արիադուստ Մուսասի ակադեմիան։
Տոսսանտ Նէսինբարա (トゥーサン・ネシンバラ), ուսանողական խորհրդի քարտուղար։ Շատ չշփվող է և փակ, արժանանում է մյուսների սառը վերաբերմունքին։ Սակայն հոգով ռոմանտիկ է և պաշտում է պատմություններ, երազում է մի օր գրող դառնալ։ Ազգային պատերազմի ժամանակ, պատասխանատու էր մարտավարությունների մշակման և ղեկավարման համար։
Սիրոձիրո Բերտոնի (シロジロ・ベルトーニ), ուսանողական խորհրդի հաշվապահ։ Մուսասի բիզնես ասոցիացիայի կենտրոնի առևտրական է, պայմանագիր է կնքել առևտրի աստծու հետ, որի շնորհիվ ունի ընդունակություն, որով կարող է ցանկացած ուժգնության գրոհ կազմակերպել, կախված առաջարկվող գումարի չափից։ Ինքն էլ հետաքրքրված է միայն փողով։ Ունի «Պոկեր» կեղծանուն։
Խայդի Աուգեսվարեր (ハイディ・オーゲザヴァラー), Սիրոձիրոյի գործընկեր։ Անընդհատ ժպտում է։ Նրան միշտ ուղեկցում է Էրիմակին՝ մուկը, որ նման է աղվեսի։
Տենձո Կրոսունիտա (点蔵・クロスユナイト), Բարձրագույն ֆեդերացիայի առաջին հերթապահ սպա, ինչպես նաև ստորին մարտի մասնագիտացմամբ նինձյա։ Շատ հմայիչ է, բայց և սեքսուալ առումով կենտրոնացած, մասնավորաապես հակված է մեծ կրծքերով շիկահերներին։ Նրա աչքերը միշտ ցուցադրվում են ստվերով, կրում է Տենձոյի էմոցիաները արտահայտող աչքերի պատկերով շապիկ։ Առաջին անգամ Մերիի հետ հանդիպել է քողարկված։ Այն բանից հետո, երբ Տենձոն բացահայտում է նրա էությունը, սիրահարվում է և որոշում փրկել նրան լոնդոնյան աշտարակից։
Մերի (メアリՄեարի), հայտնվում է անիմեի երկրորդ սեզոնում։ Հայտնի է, որպես Սպի (傷有り), քանի որ թաքցնում էր իր դեմքը վերարկույի ետևում՝ ցույց տալով միայն սպին, և կրում էր երկաթե շղթաներ արմունկներին։ Ավելի ուշ պարզվում է, որ նա Մերի Ստյուարտն է և Էլիզաբեթ թագուհու երկվորյակ քույրը։ Ստացել է Մարի Թյուդորի դերը և պետք է աներ այն, ինչ՝ նա։ Այն բանից հետո, երբ Տենձոն իմանում է նրա ինքնության մասին, սիրահարվում է առաջին հայացքից, նա վերադառնում է Լոնդոն՝ իր դերը կատարելու, սակայն Տենձոն նրան փրկում է և համոզում նրան ապրել իր հետ Մուսասիում։ Նախընտրում է, որ իրեն ուղղակի Մերի անվանեն։
Կիյոնարի Ուլկիագա (キヨナリ・ウルキアガ), Բարձրագույն ֆեդերացիայի երկրորդ հերթապահ սպա։ Նա կիսով չափ վիշապ է, կիսով չափ՝ մարդ, աղջիկներին ընդունում է իբր ավագ քույրերի։
Մարգոտ Նայտ (マルゴット・ナイト), Բարձրագույն ֆեդերացիայի երրորդ հերթապահ սպա։ Բաց գույնի վարսերով և թևերով վհուկ է։Լեսբուհի և Մալգիի սիրուհին է, որը նրան դարձնում է կաթոլիկ եկեղեցու բացահայտ թշնամի։
Մալգա Նարուձե (マルガ・ナルゼ), Բարձրագույն ֆեդերացիայի չորրորդ հերթապահ սպա, ինչպես Մարգոտը, վհուկ է սև թևերով և նրա լեսբուհի սիրուհին, ինչպես նաև կաթոլիկ եկեղեցու թշնամին։ Նաև մանգակա է։
Նեյտ Արգենտե Լոպ Միտոցուդայրա (ネイト・ミトツダイラ), Բարձրագույն ֆեդերացիայի հինգերորդ հերթապահ սպա։ Աղջիկ է, կիսով չափ գայլ, ունի երկար արծաթագույն վարսեր։ Ֆրանչայսե Հեկսագոնի ասպետ է և Մացուդայրի ընդունիչը։ Չնայած ասպետի պարտականությանը՝ շատ անփորձ է և սահմանափակված իր գործողություններով փոքր տարիքի պատճառով։
Նաոմասա (直政), Բարձրագույն ֆեդերացիայի վեցերորդ հերթապահ սպա։ Նա Կինգ-Տակեդի քաղաքացի է և Մուսասիի ինժեներական ակումբի անդամ։ Նա կարոտող աղջիկ է մեխանիկական աջ ձեռքով և գործում է ուլունքով։ Ստացել է «լեդի-տաբակ» կեղծանունը, քանի որ շատ է ծխում։
Կիմի Աոյ (葵・喜美) Տոմո Ասամա (浅間・智) Ադել Բալֆետտա (アデーレ・バルフェット) Թոմաս Շեքսպիր (トマス・シェイクスピア)
Վեպ
Հորիզոն դատարկության սահմանին վեպի սերիաները սկսվել են թողարկվել Dengeki Bunko Magazine ամսագրում 2008 թվականին։ 2012 թվականի մարտի 8-ին հրապարակվել են վեպի 12 հատոր՝ ամբողջացնելով նախկինում ASCII Media Works-ի և Dengeki Bunko-ի կողմից հրապարակված 5 այլ հատվածներ։ 2012 թվականին վեպը գրավել է Ճապոնիայի բեսթսելլերների ցանկում 13-րդ տեղը՝ վաճառելով 409,949 կրկնօրինակ ։
Անիմե
Վեպի հիման վրա անիմե սերիալի թողարկման մասին հայտարարությունը արվել է 2011 թվականին Dengeki Bunko Magazine ամսագրի մարտ ամսվա պարբերականում։ Առաջին սերիան թողարկվել է 2011 թվականի հոկտեմբերի 2-ին ։ Սերիալը արտոնագրվել է Sentai Filmworks ընկերության կողմից ԱՄՆ-ի տարածքում և տռանսլյացիայի ենթարկվել Anime Network հեռուստաալիքով 2011 թվականի հոկտեմբերի 4-ից, տնային դիտման համար վիդեոն հրապարակվել է 2012 թվականին ։ Տռանսլյացիայի համար ընկերությունը նաև 2013 թվականին արտոնագրել է երկրորդ եթերաշրջանը։ Առաջին սեզոնի «TERMINATED» բացումը կատարում է Մինորի Տիհարան, առաջին փակումը՝ «Pieces -Side Ariadust-»-ը, կատարում է AiRI-ն, իսկ երկրորդ փակումը՝ «—Stardust Melodia -Side Horizon-»-ը՝ Ceui-ն։ Երկրորդ եթերաշրջանի բացումը՝ «ZONE//ALONE»-ը կատարում է Մինորի Տիհարան, առաջին փակումը՝ Kanashimi wa Dare no Negai Demonai -Side Sunset-ը (悲しみは誰の願いデモナイ -Side Sunset-)՝ Այրան, և երկրորդ փակումը՝ Sora no Uta -Side Sunrise-ը (空の詩 -Side Sunrise-)-ը,  կատարում է Մասամի Օկույը ։
Բարվենկովոյի շրջան
Բարվենկովոյի շրջան (Барвінківський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Բարվենկովո ։
Աշխարհագրություն
Շրջանի տարածքի մակերեսը կազմում է 1364,5 կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Սլավա (երգչուհի)
Սլավա (իսկական անունը՝ Անաստասիա Վլադիմիրի Սլանևսկայա, Анастаси́я Влади́мировна Слане́вская, ), ԽՍՀՄ), ռուս երգչուհի և դերասանուհի։
Կենսագրություն
Երգչուհի Սլավան (Անաստասիա Սլանևսկայա) ծնվել է 1980 թվականի մայիսի 15-ին Մոսկվա քաղաքում, պրոֆեսիոնալ վարորդի և տնտեսագետ մոր ընտանիքում։ Սլավայի մոտ ձգտումը դեպի երաժշտություն ի հայտ են եկել դեռևս մանուկ հասակում։ Չնայած սպորտով հրապուրանքին և վոլեյբոլով զբաղվելում, երբ երկրում հայտնվում են «կարաոկե» ակումբներ, աղջիկն անմիջապես դառնում է այդ մոդայիկ զվարճության երկրպագուն և իր ամբողջ ազատ ժամանակը նվիրում է ռուսական և արտասահմանյան հիթերի ուսումնասիրմանը և սովորելուն։
Երկու տարվա ընթացքում Սլավան շատ բան է հասցնում՝ հարյուրավոր համերգներ, ելույթներ փառատոններում, թոփային փայլփյուն ամսագրերի շապիկներ, դեբյուտային «Ուղեկցուհին» («Попутчица») ալբոմի ռելիզ, որը թողարկվում է 2004 թվականի աշնանը։ Հանրաճանաչության առաջին հորիզոնականներում անփոփոխ տեղ են գտնում Սլավայի հիթերը՝ «Կրակ և ջուր» («Огонь и вода») և «Ուղեկցուհին», որոնք տեղ են գտնում նրա առաջին ալբոմում։ Road-movie ոճով էքստրեմալ տեսահոլովակը, նկարահանված Վիկտոր Դրոբիշի «Ուղեկցուհին» երգի հիման վրա, նկարահանում է ռեժիսոր Միխաիլ Խլեբորոդովը։ Երաժշտական եթերը պայթում է, երկու շաբաթվա ընթացքում տրեկը բարձրանում է ամենառայտինգային ռադիոկայանների և երաժշտական հեռուսաալիքների հիթ-շքերթների ամենավերին հորիզոնականները։ Արդեն 2005 թվականին երգչուհին ելույթ է ունենում «Եվրատեսիլ» մրցույթի կիսաեզրափակիչում՝ «I wanna be the one» երգով։ Երգչուհու վառ կերպարը նկարահանման ժամանակ այնպես է հետաքրքրում կլիպմեյկերին, որ մեկ տարի անց նա Սլավային հրավիրում է իր «Պարագրաֆ 78» («Параграф 78») լիամետրաժ կինոնկարի գլխավոր դերին, ըստ Իվան Օխլոբիստինի համանուն ֆանտաստիկ պատմվածքի սյուժեի։ Սլավան ֆիլմում կատարում է գլխավոր հերոսուհի Լիսայի դերը, հատուկ նշանակության ջոկատի մարտիկի, ութ սուպերպրոֆեսիոնալներից կազմված ջոկատի միակ կինը, որոնց առաջադրված է կատարել վտանգավոր միսիա գերգաղտնի հրթիռային բազայում։ Նկարահանումների համար երգչուհին ստիպված էր կտրել իր երկար մազերը համարյա ամբողջությամբ։ Երիտասարդ դերասանուհու հետ միասին ֆիլմի գլխավոր դերերում նկարահանվել են այնպիսի հայտնի դերասաններ, ինչպիսին են Գոշա Կուցենկոն, Վլադիմիր Վդովիչենկոն, Անատոլի Բելին և ուրիշներ։
Բացի սաունդտրեկի գլխավոր երգից՝ «Դեպի երկինք» («В небо»), կատարված երգչուհի Սլավայի կողմից, ֆիլմում հնչում են հայտնի բրիտանացի երաժիշտների ստեղծագործություները՝ Իեն Բրաունի և Բրետ Անդերսոնի։ Ֆիլմկ, որը էկրան է բարձրանում երկու մասով, ուղեկցվում էր խոշոր գովազդային կամպանիայով և ունեցավ մեծ հաջողություն։ Սլավայի հայտնվելը իր համար նոր՝ դերասանուհու, ամպլուայում, անկասկած, էլ ավելի է բարձրացնում երգչուհու հանրաճանաչությունը։ Նոր, ինտրիգային իմիջում Սլավան դառնում է բազմաթին փայլփլուն հրատարակությունների շապիկների դեմքը, ներառյալ XXL, LOVE, SYNC և Penthouse-ի պոբելյանական համարը, նվիրված համաշխարհային ճանաչում ունեցող տղամարդկանց ամսագրի ռուսալեզու հրատարակության հինգամյակին։
2006 թվականին, իր ծննդյան օրը, մայիսի 15-ին, երգչուհին իր երկրորդ ալբոմի շնորհանդեսն է կազմակերպում, որը երգչուհին որոշում է թողարկել իր սեփական պրոդյուսերական կենտրնի՝ «Սլավա Մյուզիկ»-ի («Слава Мьюзик») շրջանակներում։ Ալբոմի շնորհանդեսին հրավիրվում են «Kosheen» խումբը և հայտնի փարիզյան ակումբային շոու «LA REX»-ը։
Ի հարբերություն առաջինի, «Դասական» («Դասական») ալբոմը մտածված էր ավելի տարաժանր, սակայն, այնուամենայնիվ, հարմարեցված հանդտսականի ժամանակակից պահանջներին։ Մի խումբ երաժշտական ոճավորումներ՝ և տրանս ոճի և ռոք ոճի և, նույնիսկ, մի քիչ բրեյք։ Ալբոմի համար երգերի վրա չարչարվել են երկրի լավագույն հեղինակներից, իսկ ձայնագրմանը մասնակցություն են ունեցել արևմտյան երաժիշտներ։ Ձայնասկավառկից երգերը, մեկը մյուսի ետևից, ընկնում են երկրի խոշորագույն ռադիոկայանների եթերները, հավակնելով հիթ-շքերթների առաջին հորիզոնականներին։ Անմիջապես տեսահոլովակներ են նկարահանվում «Դասական», «Գողացել եմ ժպիտը» («Украла улыбку»), «Սպիտակ ճանապարհ» («Дорога белая») ստեղծագործությունների հիման վրա։
2007 թվակըանի աշնանը երգչուհին թողարկում է ալբոմ-հավաքածու՝ «The Best»։ Այդ ձայնասկավառակով Սլավան իր ստեղծագործությունները սահմանազատում է «մինչև» և «հետո», այդպիսով հայտարարելով կարիերայում նոր էտապ սկսելու մտադրության մասին։
Իր ամբողջ արտիստական կարիերայի ընթացքում երգչուհի և դերասանուհի Սլավան ակտիվորեն մասնակցություն է ունենում տարբեր տեսակի բարեգործական ակցիաներին և միջոցառումներին, օգնելով երեխաներին և մարդկանց, որոնք ՁԻԱՀ վարակակիրներ են։
Այսօրվա դրությամբ երգչուհու ակտիվում հաշվվում է երեք ալբոմ, տասնյոթ հոլովակ, մասնակցություն «Նոր երգեր գլխավորի մասին» («Новые песни о главном») հեռուստափառատոնի բոլոր եթերներին, գլխավոր դեր լիամետրաժ բլոկբաստերում։
Բացի այդ ամենը, Սլավան հանդիսանում է «Զոլոտոյ Գրամոֆոն» ազգային երաժշտական մրցանակի դափնեկիր, որին երգչուհին արժանացել է 2005 թվականին, «Դասական» երգի համար։
Սլավան Լոնդոնում ձայնագրել է իր դեբյուտային անգլալեզու ալբոմը՝ «Eclipse» աշխատանքային անվանումով, իսկ 2008 թվականի նոյեմբերին համատեղ տրեկ է թողարկում RNB կատարող Դևիդ Կրեյգի հետ։ 2010 թվականին Սլավան ներկայացնում է «Միայնություն» («Одиночество») նոր սինգլը և սկսում է նկարահանվել «Կինը վարձույթով» («Жена напрокат») նախագծում ։ Նաև, 2010-2011 թվականներին, Սլավան նկարահանվում է Աննա Սերգեևնայի դերում «Ադամանդե ձեռք 2» ֆիլմում։
2013 թվականին թողարկվում է չորրորդ՝ «Միայնություն» («Одиночество») ալբոմը։ Ձայնասկավառակի թողարկումը կայանում է մայիսի սկզբին և լավ նվեր է հանդիսանում կատարողի ծննդյան տարեդարձին։ Ալբոմում ներառված են ստեղծագործություններ հայտնի երգիչների հետ՝ Ստաս Պիեխա, Գրիգորի Լեպս, Միտյա Ֆոմին և Craig David։ Նաև, ռելիզի մեջ են մտնում, ևս, 5 նոր ռեմիքսներ։ 2013 թվականի աշնանը Սլավան թողարկում է նոր երգ երգչուհի Իրինա Ալլեգրովայի հետ դուետով՝ «Առաջին սեր - Սեր վերջին» («Первая любовь — Любовь последняя»)։
Դիզարտրիա
Դիզարտրիան (հուն. dys - բացասում, arthoo - տարանջատված արտաբերել) արտիկուլյացիայի խանգարում է, հնչյունների արտաբերման դժվարություն է պարեզի, սպազմերի, հիպերկինեզի կամ խոսքին մասանկցող մկանների ատակսիայի պատճառով։ Տուժում է նաև շնչառությունը և ձայնաստեղծումը։ Խոսքը հստակ չէ, ձգված է, դանդաղ, ընդհատումներով։ Առավել հաճախ նշվում է, որ դիզարտրիան առաջանում է ՄՈՒՊ-ի ժամանակ ԿՆՀ-ի ախտահարման հետևանքով, սակայն հնարավոր է, որ զարգանա նաև այլ ուղեղային հիվադությունների արդյունքում։ Ձայնային վերլուծությունն ու սինթեզը իրականանում են բարդությամբ, բառարանը շատ աղքատիկ է, քերականական կառույցների ոչ բավարար տիրապետում։ Կարդալու ու գրելու գործընթացները բարդ են ընթանում։ Դիզարտրիան պայմանվորված է խոսքային ապարատի ոչ բավարար իներվացիայով, այսինքն՝ թուլանում կամ ախտահարվում է կապը ԿՆՀ-ի հետ։ Սրա արդյունքում տուժում է խոսքի արտահայտչական մասը։ Արտահայտչական կողմի մեջ մտնում են ոչ միայն արտիկուլյացաիները, այլև ինտոնացիան, խոսքի տեմպը, ռիթմը։ Սրանք կարող են լինել տարբեր համադրություններ կախված նրանից, թե որտեղ է եղել ախտահարումը և ինչ ուժգնության։ Դիզարտրիայի հիմնական դրսևորումներն են՝
Սլավա (երգչուհի)
Կենսագրություն
2014 թվականին Սլավան ակտիվորեն մասնակցություն է ունենում հեռուստատեսային նախագծերում. «Բոլորի հետ առանձնացած» («Наедине со всеми»), «Մոդայիկ դատավճիռ» («Модный приговор»), «Ճաշելու ժամանակն է» («Время обедать»), «Բարի առողջություն» («Доброго здоровьица») և այլն։ Ապրիլի կեսերին Սլավան անվանակարգվում է «RU.TV Մրցանակ»-ին («Премию RU.TV»)՝ «Լավագույն դուետ», «Լավագույն երգ» և «Լավագույն երգչուհի» անվանակարգերում։ Սակայն մրցանակներից ոչ մեկը նրան բաժին չի հասնում։
Դիզարտրիա
Դիզարտրիայի ամենբարդ տեսակները հանդիպում են ՄՈՒՊ-ով երեխաների մոտ։ Ավելի քիչ արտահայտված է լինում ՀԶՀ-ով և մտավոր հետամնացությամբ երեխաների մոտ։ Դիզարտրիայի թեթև ձևերը կամ մինիմալ դիզարտրիկ խանգարումները հանդիպում են խոսքի ընդհանուր խանգարմամբ երեխաների մոտ։ Դիզարտրիայի էական տարբերությունը խոսքի մյուս խանգարումներից նրանում է, որ տուժում է, ոչ թե կոնկրետ ձայների արտաբերումը, այլև խոսքի ողջ արտաբերական մասը։
Սլավա (երգչուհի)
Հեռուստանախագծեր
2009 թվականին մասնակցություն է ունենում «Փառք Աստծո, դու եկար» («Слава Богу, ты пришёл!») շոուին։
2010 թվականին մասնակցություն է ունենում «Կինը վարձույթով» և «Արկածներ Վեգասում» («Приключения в Вегасе») շոուներին։
Դիզարտրիա
Դիզարտրիայի ժամանակ խանգարման սիմպտոմներն են.
Չնայած նրան, որ մեծահասակների ու փոքրերի մոտ դիզարտրիայի սիմպտոմները նույնատիպ են այնուամենայնիվ կան որոշակի տարբերություններ ու ֆենոմոններ։ Օրգանական խանգարումները երեխաների մոտ հիմնականում նախորդում են խոսքի զարգացմանը։ Հետևապես փոփոխվում է օնտոգենեզի ընթացքը։ Ամենասկզբից կինեստեզիայի բացակայությունը պարեզի հետևանքով հանգեցնում է ձայնային նշանների դիֆերենցացմանը երեխաների մոտ։ Արդյունքում առաջանում են երկրորդային խանգարումներ ֆոնետիկ թերզարգացվածության տեսքով։ Բացի սա մեծահասակների մոտ դիզարտրիայի զարգացումը կապված է ուղեղի լոկալ ախտահարման հետ, իսկ երեխաների մոտ դա լինում է ուղեղային դիֆուզ խանգարման արդյունքում և հաճախ չի լինում հստակ դիֆերենցացված օջախ։ Դիզարտրիայի առաջին դրսևորումները կարելի է նկատել նորածին ժամանակ, դեռ երեխայի առաջին ճիչից, քանի որ այս դեպքում ճիչը լինում է թույլ, ոչ տևական, ձայնը չի ունենում հնչունություն։ Փոփոխված է լինում ծծելու պրոցեսը։ Ձայնային արտաբերումները ուշացած են լինում, որն ուղեկցվում է հոգեմոտոր ֆունկցիաների ուշացմամբ։ Առաջին բառերի ժամկետները ծնողները հաճախ չեն ֆիքսում, քանի որ դրանք շատ անհստակ են լինում ու դրանց հասկանալը բավականին բարդ է։ Նորմայի հետ համեմատած բառարանը հավաքագրվում է շատ դանդաղ։ Խոսքային բոլոր դրսևորումները հետաձգված են։ Շատ դեպքերում երեխաները ունենում են խռպոտ ձայն, չեն կարողանում փոխել ձայնի ուժգնությունը և բարձրությունը։ Խոսքային ակտիվությունը մեծապես կախված է միջավայրից։ Եթե ծնողները ու երեխայի նեղ միջավայրը հետաքրքրված է երեխայի զարգացման գործըթացում և ապահովում է խոսքային ակտիվություն, նրա մոտ ավելի շատ կարելի է նկատել խոսքի զարգացման տենդենց։ Կարելի է նկատել նաև քիմքի անշարժունություն։
Սլավա (երգչուհի)
Հեռուստանախագծեր
2015 թվականին մասնակցում է «Պարեր աստղերի հետ» («Танцы со звёздами») շուուին։
Դիզարտրիա
Դիզարտրիայի դասակարգում
Դիզարտրիայի դասակարգումը բավականին բարդ է և չի կարող ամբողջությամբ հարաբերվել պառալիչների կլինիկական պատկերի հետ, այսինքն՝ ուղեղային ախտահարման մակարդակին։ Սա հանգեցնում է նարն, որ մեծահասակների և երեխաների դիզարտրիայի դասակարգումները տարբեր տեսանկյուններից են իրականցվում։ Այսպիսով՝ երեխաների մոտ դիզարտրիայի առաջին դասակարգումները իրականցրել է Ե.Մ Մաստյուկովայի կողմից (1966 թ.)։ Նա իրականացնում էր դասակարգումը ելնելով կլինիկական ֆոնից, որի ժամանակ արտահայտվում է պաթոլոգիան։ Տրվում է տարբեր կլինիկական խմբեր. երեխաներ մինիմալ ուղեղային դիսֆունկցիայով, հոգեկան զարգացման հապաղման, նորմալ հոգեֆիզիոլոգիական զարգացման, ուղեղային կաթվածով։ Այս համակարգումը հնարավորություն է տալիս հասկանալ, որ դիզարտրիան կարող է ընդգրկել մեծ դիապազոն օլիգոֆրենիայից մինչև նորմա։ Դիզարտրիայով երեխաների մոտ խոսքային տարբեր խանգարումների դասակրգումը մինչ այժմ էլ շատ վեճերի առիթ է տալիս։ Այնուամենայնիվ, հեղինակների մեծամասնությունը հակված է նրան, որ առանձնացնեն դիզարտրիայի տեսակները՝ ըստ ԿՆՀ-ի օրգանական ախտահարման լոկալիզացիայի։ Սա հնարավորություն է տալիս կապել խոսքային խանգարումը խոսքի ֆունկցիան ապահովող ուղեղային բաժինների ախտահարման հետ։ Վերջինս էլ իր հերթին ապահովում է հնարավորություն հասկանալու ու ուսումնասիրել հիվանդության պատճառները, ինչպես նաև հիմնավորել լոգոպեդական հնարքների ու կորեկցիայի այլ միջոցների կիրառումը։ Դասակարգման մեկ այլ ձև է երեխաների մոտ սինդրոմոլոգիական մոտեցումը։ Սա շատ մանրամասն ներկայացվել է Ի.Ի.Պանչենկոյի կողմից։ Այդ դեպքում դիագնոստիկան իրականացվում է առաջատար նյարդաբանական սինդրոմի և մատորիկայի խանգարումների դուրսբերմամբ։ Նմանատիպ դիագնոստիկան պահանջում է նյարդաբանական շատ խորը հետազոտում, ինչպես նաև նյարդային համակարգի զարգացման յուրահատկությունների դուրսբերումը օնտոգենեզի ժամանակ։ Այսպիսով՝ ամբողջացնելով կարելի է առանձնացնել դիզարտրիայի դասակարգումները հետևյալ ձևերը։ Դիզարտրիայի դասակարգման ժամանակ ըստ հասկացման աստիճանի առանձնացնում են
Սլավա (երգչուհի)
Անձնական կյանք
Քաղաքացիական ամուսնության մեջ է գտնվում Անատոլի Դանիլիցկու հետ։ Երեխաներ՝ Ալեքսանդրա Մորոզովա (1999 թվական հունվարի 4) և Անտոնինա Սլանևսկայա (2011 թվական դեկտեմբերի 24)։
Դիզարտրիա
Ըստ արտահայտվածության
Անարտրիա- խոսքի արտաբերական մասի լրիվ անհնարինություն Արտահայտված դիզարտրիա- երեխան օգտվում է բանավոր խոսքից, բայց շատ քիչ տարբերակված, անհասկանալի ձևով, կատարվում են ձայնաարտաբերման սխալներ, ինչպես նաև լինում են շնչառության, ձայնի փոփոխություններ։ Ջնջված դիզարտրիա – բոլոր սիմպտոմները /նյարդաբանական, հոգեբանական, խոսքային/ արտահայտվում են ջնջված ձևով։ Շատ դեպքերում խառնում են դիսլալիայիհետ։ Միայն դիզարտրիայի դեպքում նկատվում է նյարդաբանական օջախային միկրոսիմպտոմատիկա։
Սլավա (երգչուհի)
Աղբյուրներ
Կատեգորիա:Ռուս երգչուհիներ Կատեգորիա:Փոփ երգչուհիներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուս դերասանուհիներ Կատեգորիա:Ռուս կինոդերասանուհիներ Կատեգորիա:21-րդ դարի երգչուհիներ Կատեգորիա:Ռուս հեռուստատեսային դերասանուհիներ Կատեգորիա:Բեմական կեղծանուններ
Դիզարտրիա
Ըստ ախտահարման լոկալիզացիայի
Առանձնացնում են պերիֆերիկ և կենտրոնական պարալիչի հետևանքով առաջացած դիզարտրիա։ Պերիֆերիկ պարալիչի դեպքում (բուլբար դիզարտրիա) ձայնավորները դառնում են գրեթե չլսվող ձայն, իսկ բաղաձայները՝ խլացած են։ Կենտրոնական պարալիչի դեպքում (պսևդոբուլբար դիզարտրիա) ձայնավորների արտաբերումը երկրորդ պլանում է, բաղաձայները կարող են հնչեղ դառնալ։ Առանձնացնում են հետևյալ ձևերը։ Բուլբար դիզարտրիա իրենից ներկայացնում է խոսքաշարժողական խանգարումների սիմպտոմների կոմպլեքս, որոնք առաջանում են գանգուղեղային 7,9,10 և 12 պերիֆերիկ նյարդերի ախտահարման հետևանքով։ Այս ժամանակ լինում է խոսքային մկանների պարեզ։ Երեխաների մոտ հաճախակի հանդիպում է միակողմանի ախտահարում։ Այս ժամանակ դիտվում է շրթունքի, մեկ այտի պառալիչ։ Պսևդոբուլբար դիզարտրիա առաջանում է կեղևային շարժողական ուղիների երկկողմանի ախտահարման հետևանքով։ Այս դեպքում բնորոշ է մկանային տոնուսի բարձրացում։ Պսևդոբուլբար խանգարման ժամանակ տուժում է հիմնականում չդիֆֆերենցացված կամային արտիկուլյացիաները, որ կամային ռեֆլեկտոր շարժումները պահպանված են լինում։ Այս պատճառով էլ ինչպես և կեղևային բուլբար խանգարման ժամանակ, փոփոխվում են առավել բարդ արտիկուլյացիաները։ Առանձնացում են սպաստիկ (մկանային տոնուսի բարձրացում) և պարետիկ (մկանային տոնուսի իջեցում) պսևդոբուլբար դիզարտրիա։ Կեղևային դիզարտրիա իրենից ներկայացնում է տարբեր պաթոգենեզ ունեցող խոսքի մոտոր խանգարումներ, որոնք կապված են գլխուղեղի տարբեր օջախների ախտահարման հետ։ Այս տեսակի դիագնոստիկայի համար անհրաժեշտ է նեյրոլինգվիստիկ անալիզ, պարզելու համար, թե լեզվական որ ձայներն են տուժած և որ իրավիճակներում։ Առանձնացնում են կեղևային դիզարտրիայի աֆֆերենտ և էֆֆերենտ ձևերը։ Աֆֆերենտ ձևի դեպքում ախտահարվում է կեղևի հետկենտրոնական գալարը։ Բնորոշ են կինեստետիկ դիսպրակսիան արտիկուլյացիայի օրգաններում և ձեռքի մատներում։ Էֆֆերենտ դիզարտրիան կապված է առաջկենտրոնական գալարի ախտահարման հետ։ Բնորոշ է շարժումների ցրվածություն, այսինքն՝ շարժողական հմտությունները բաժանվում են առանձին շարժումների, որոնք ունեն պերսևերատիվ բնութ, կրկնվում են։ Նկատվում է կինետիկ դիսպրակցիա, երբ կա անհանրինություն մի շարժումից մյուսին ացնելու։ Էքստրաբրգային դիզարտրիա։ Էքտստրաբրգային համակարգը ապահովում է արագ, հստակ և դիֆֆերենցացված շարժումների իրականացումը։ Խոսքային պաթոլոգիաների դեպքում լինում է խոսքի մկանային տոնուսի փոփոում, ստիպողական շարժումների քանակի մեծացում, հուզական-շարժական իններվացիայի խնագարում։
Ըստ արտահայտման բնույթի
Այս դասակարգումը հիմնականում հաշվի է առնում նյարդաբանական սիպտոմատիկան։ Այս տեսակների դուրսբերումը հնարավոր է միայն նյարդաբանի մասնակցությամբ։
Ջնջված դիզարտրիա
Ջնջված դիզարտրիան խոսքային պաթոլոգիա է, որն արտահայտվում է խոսքային ֆունկցիոնալ համակարգի ֆոնետիկ խանգարմամբ, որն առաջանում է գլխուղեղի միկրոօրգանական ախտահարումներից։ Հիմնական սիմպտոմները ջնջված դիզարտրիայի դեպքում ոչ հստակ ու վատ դիկցիան է, խոսքի անարտահայտչականությունը, աղճատումները, իսկ երբեմն էլ նաև հնչյունների փոփոխումը դժվար բառերում։ Ջնջված դիզարտրիան դպրոցական տարիքի երեխաների մոտ արտահայտվում է նաև գրավոր խոսքի խանգարումներով։ Ամենահաճախ հանդիպող և կորեկցիայի ամենդժվարը ենթարկվող խոսքային խանգարումներից է։ Ջնջված դիզարտրիայի ախտորոշում ներկայացվում է հաճախ 5 տարեկանից հետո։ Իր դրսևորումներով ջնջված դիզարտրիան շատ նման է բարդ դիսլալիայի։ Ջնջված դիզարտրիայի պատճառներ կարող են լինել ներարգանդային զարգացման շեղումները (տոքսիկոզ, հիպերտոնիա), ինֆեկցիոն հիվադությունները հղիության ժամանակ, նորածնի ասֆիկսիա, ձգձգված ծննդաբերություն, պերինատալ էնցեֆալոպատիան։ Կյանքի առաջին տարիների այս երեխաները հաճախում են նյարդաբանի մոտ, նշանակվում է դեղորայքային բուժում և մերսումներ։ Սկզբում ախտորոշում է է դրվում պերինատալ էնցեֆալոպատիա, ապա կարող է դրվել մինիմալ ուղեղային դիսֆունկցիա։ Կյանքի առաջին տարուց հետո, այս երեխաների զարգացումն ընթանում է դրական, չեն համարվում հիվանդ։ Արդեն 5-6 տարեկանում հետազոտվելու դեպում ջնջված դիզարտրիան ունենում է հետևյալ սիմպտոմները՝ Ջնջված դիզարտրիայի դեպքում ձայնը հստակ չէ, տառերը հաճախ փոխարինվում են այլ տառերով, կրկին շատ նման դիսլալիային։ Ձայները փոփոխվում են ինչպես դիսլալիայի ժամանակ, սակայն հաճախ չեն մտնում խոսքի մեջ, չեն ավտոմատանում։ Նկատվում է տառերի արտահայտումը ատամների արանքից։ Երեխաները դժվարանում են արտաբերել բարդ վանկերով բառեր։ Խոսքի երանգավորումը շատ իջած է։ Խոսքի տեմպը հաճախ արագացված է, ձայնը հիմնականում շատ ցածր է լինում։ Որոշ երեխաներ խոսում են շնչելու պահին, քանի որ արտաշնչումը շատ կարճ է։ Չնայած իր հաճախակի հանդիպմանը՝ ջնջված դիզարտրիան ամենադժվար կորեկցիայի ենթարկվող խոսքի խանգարումներից է, չունի նաև հստակ մեթոդիկաներ։ Դիզարտրիային շտկման հիմնական ձևերն են
Աղբյուրներ
Կատեգորիա:Նյարդային համակարգի հիվանդություններ Կատեգորիա:Նյարդային համակարգի հիվանդությունների ախտանիշներ և նշաններ
Էլլա Հարպեր
Էլլա Հարպեր (Ella Evans Harper Savely, ), Ամերիկայի Միացյալ Նահանգների բնակիչ, որն հայտնի է «ուղտ աղջիկ» անունով։
Կենսագրություն
Ծնվել է երկվորյակ եղբոր Էվերեթի հետ նույն օրը։ Ծնողներն էին Ուիլյամը և Միներվան։ Աղջիկը ծնվել է պաթոլոգիայով՝ ծնկների հոդերի ռեկուրվացիայով։ Նման հազվագյուտ ախտորոշմամբ մարդիկ կարող են տեղաշարժվել հիմնականում չորեքթաթ։ Եղբայրը` Էվերեթին, մահացել է ծնվելուց երեք ամիս անց։ Հայտնի չէ, թե արդյոք նա ունեցե՞լ է նման օրթոպեդիկ առանձնահատկություններ։ Բացի Էլլայից, ընտանիքում կար ևս չորս երեխա՝ երեք քույր և կրտսեր եղբայր։ Հարպերի ընտանիքը բնակվում էր Հենդերսոնվիլ փոքրիկ քաղաքում՝ հորական կողմի տատիկի և պապիկի տանը ։
Կարիերա
12 տարեկանում Էլլան սկսել է Harris' Nickel Plate շոուի հետ միասին շրջագայել երկրում՝ վաստակելով շաբաթական մոտ 200 դոլար, ինչը ներկայումս համարժեք է մոտավորապես 5000 դոլարի։ Հենց շոուի ժամանակ Էլլան ստացել է իր «ուղտ աղջիկ» մականունը, որով նա ճանաչում է ստացել հանրության շրջանում։ Էլլան իր ելույթների գովազդներում և անոնսներում բնութագրվում էր որպես գեղեցիկ և գրավիչ երիտասարդ տիկին, որն ուներ մարմնի մասեր և քայլվածք, որը հիշեցնում է ուղտի, ինչը մեծ հետաքրքրություն էր առաջացնում հանրության շրջանում։
1886 թվականին մասնակցել է նյույորքցի հայտնի լուսանկարիչ Չարլզ Էյզենմանի ֆոտոսեսիային, որը մասնագիտացած էր վառ արտահայտված ֆիզիկական շեղումներով մարդկանց նկարահանումների վրա։ Այս պահին այդ լուսանկարները մնում են Էլլայի վերջին հայտնի նկարները ։
Նույն 1886 թվականին, հոգնած լինելով մշտական ճանապարհորդությունից և ուշադրությունից՝ աղջիկը որոշում է լքել շոու բիզնեսը և զբաղվել իր կրթությամբ. «Ինձ ուղտ աղջիկ են անվանում, քանի որ ծնկներս հակառակ ուղղությամբ են շրջված։ Ես կարող եմ քայլել միայն ձեռքերի և ոտքերի վրա միաժամանակ, որը կարող եք տեսնել ինձ հետ լուսանկարներում։ Ես վերջին չորս տարվա ընթացքում շատ եմ ճանապարհորդել՝ ելույթ ունենալով շոուներում, բայց հիմա՝ 1886 թվականին, ես մտադիր եմ լքել շոու բիզնեսը և գնալ դպրոց։ Ես կցանկանայի փոխել իմ զբաղմունքի տեսակը» ։
Ընտանիք
1903 թվականին Էլլան մոր հետ տեղափոխվել է Նեշվիլ՝ նահանգի մայրաքաղաք։ 1905 թվականին նա ամուսնացել է դպրոցի ուսուցիչ Ռոբերտ Սեյվլիի հետ։ Ավելի ուշ Ռոբերտը լուսանկարչական խմբագրությունում աշխատանքի է տեղավորվել որպես հաշվապահ։ 1906 թվականի ապրիլին ծնվել է զույգի դուստրը՝ Մայբլը։ Սակայն կես տարեկանում երեխայի կյանքը ողբերգական կերպով ավարտվել է։ 1916 թվականին Էլլան ամուսնու հետ մտնում է Յոթերորդ օրվա ադվենտիստների եկեղեցի։ 1918 թվականի մայիսին ամուսինները որոշում են որդեգրել նորածին աղջկա՝ Ջուել անունով։ Բայց նորից Էլլային վիճակված չէր իմանալ մայրական երջանկությունը. երեխան հանկարծամահ է լինում երեք ամսական հասակում ։ Մի քանի տարի անց՝ 1921 թվականի դեկտեմբերի 19-ին, Էլլան մահանում է կոլոռեկտալ քաղցկեղից։ Թաղված է Նեշվիլի Սփրինգ Հիլ գերեզմանատանը՝ իր երեխաների կողքին ։
Արտաքին հղումներ
Կատեգորիա:Հունվարի 5 ծնունդներ Կատեգորիա:1870 ծնունդներ Կատեգորիա:Դեկտեմբերի 19 մահեր Կատեգորիա:1921 մահեր Կատեգորիա:Կրկեսի դերասաններ‏ Կատեգորիա:Հաշմանդամություն ունեցող անձինք
Սահմանադրականություն
Քաղաքական կազմակերպությունները սահմանադրական են այնքան, որքան նրանք «ունեն իշխանության վերահսկողության ինստիտուցիոնալիզացված մեխանիզմներ քաղաքացիների շահերը և ազատությունները պաշտպանելու համար, այդ թվում նաև նրանց, որոնք փոքրամասնություն են կազմում» ։ Ինչպես նկարագրում է քաղաքագետ և սահմանադրագետ Դեյվիդ Ֆելմանը "Սահմանադրականությունը բնութագրում է պատմական փորձի մեջ խոր արմատացած բարդ կոնցեպցիա, որը կառավարական իշխանությունը իրականացնող պաշտոնյաներին ենթարկում է ավելի բարձր օրենքի սահմանափակումների։ Սահմանադրականությունը հռչակում է իրավունքի, այլ ոչ թե պետական պաշտոնյաների կամայական դատողությունների կամ սովորական կարգադրությունների գերակայության ցանկալիությունը…. Ժամանակակից հանրային իրավունքին և պետական կառավարման հիմունքներին նվիրված ողջ գրականության մեջ, սահմանադրականության կոնցեպցիայի կենտրոնական տարրն է հանդիսանում այն, որ քաղաքական հասարակությունում պետական պաշտոնյաները չեն կարող անել այն ամենը, ինչ կցանկանան և իրենց ընտրած եղանակով։ Նրանք պարտավոր են պահպանել ինչպես իշխանության սահմանափակումները, այնպես էլ հասարակության գերագույն, սահմանադրական օրենսդրության մեջ ամրագրած գործընթացները։ Այդ իսկ պատճառով կարելի է ասել, որ սահմանադրականության անկյունաքարն է հանդիսանում գերագույն օրենքի շրջանակներում գործող սահմանափակ կառավարության կոնցեպցիան ։"
Ծանոթագրություններ
Կատեգորիա:Սահմանադրական իրավունք Կատեգորիա:Իրավունքի փիլիսոփայություն Կատեգորիա:Իրավունքի տեսություններ Կատեգորիա:Իրավունք
Բլիզնյուկիի շրջան
Բլիզնյուկիի շրջան (Близнюківський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Բլիզնյուկի ։
Բնակչություն
2012 թվականի մարդահամարի արդյունքներով շրջանում բնակվում էր 20390 մարդ։ Բնակչության խտությունը կազմում էր 14,78 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Ֆուտբոլի Ֆրանսիայի Սուպերգավաթ 2010
Ֆուտբոլի Ֆրանսիայի Սուպերգավաթ 2010, Ֆրանսիայի Սուպերգավաթի 15-րդ խաղարկումն է, որն անցկացվել է 2010 թ. հուլիսի 28-ին Թունիսի Ռադես քաղաքում՝ երկրորդ անգամ անընդմեջ անցկացվելով Ֆրանսիայի սահմաններից դուրս ․ 2009 թվականի Սուպերգավաթը ևս անցկացվել էր Ֆրանսիայի սահմաններից դուրս։
Իրար դեմ մրցում էին 2009/10 մրցաշրջանի հաղթող Մարսելը և գավաթակիր Պարի Սեն-Ժերմենը։
Հղումներ
Կատեգորիա:Ֆուտբոլի Ֆրանսիայի Սուպերգավաթ